ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยหลักเกณฑ์ วิธีการและเงื่อนไขการคัดเลือกเลขาธิการสำนักงานคณะกรรมการกำกับกิจการพลังงานพ.ศ.๒๕๕๑ อาศัยอำนาจตามความในมาตรา ๓๓ (๓)แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับกิจการพลังงานจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยหลักเกณฑ์ วิธีการและเงื่อนไขการคัดเลือกเลขาธิการสำนักงานคณะกรรมการกำกับกิจการพลังงาน พ.ศ. ๒๕๕๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้คณะกรรมการ หมายความว่าคณะกรรมการกำกับกิจการพลังงานเลขาธิการ หมายความว่าเลขาธิการสำนักงานคณะกรรมการกำกับกิจการพลังงานสำนักงาน หมายความว่าสำนักงานนโยบายและแผนพลังงานข้อ ๔ เลขาธิการต้องเป็นผู้ปฏิบัติงานประจำเต็มเวลาโดยต้องมีคุณสมบัติและไม่มีลักษณะต้องห้ามตามมาตรา๑๓ แห่งพระราชบัญญัติการประกอบกิจการพลังงาน พ.ศ. ๒๕๕๐ ดังต่อไปนี้(๑) มีสัญชาติไทย(๒) มีอายุไม่ต่ำกว่าสี่สิบปีบริบูรณ์(๓) ไม่เป็นสมาชิกสภาผู้แทนราษฎร สมาชิกวุฒิสภาข้าราชการการเมือง สมาชิกสภาท้องถิ่นหรือผู้บริหารท้องถิ่น(๔) ไม่เป็นผู้ดำรงตำแหน่งใดๆ ในพรรคการเมือง(๕) ไม่เป็นบุคคลวิกลจริตหรือจิตฟั่นเฟือนไม่สมประกอบ(๖) ไม่ติดยาเสพติดให้โทษ(๗)ไม่เป็นบุคคลล้มละลายหรือไม่เคยเป็นบุคคลล้มละลายทุจริต(๘)ไม่เป็นคนไร้ความสามารถหรือเสมือนคนไร้ความสามารถ(๙) ไม่เป็นบุคคลที่ต้องคำพิพากษาให้จำคุกและถูกคุมขังอยู่โดยหมายของศาล(๑๐)ไม่เป็นบุคคลที่เคยต้องคำพิพากษาให้จำคุกตั้งแต่สองปีขึ้นไปโดยได้พ้นโทษมายังไม่ถึงห้าปีในวันได้รับการเสนอชื่อเว้นแต่ในความผิดอันได้กระทำโดยประมาทหรือความผิดลหุโทษ(๑๑) ไม่เป็นบุคคลที่เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดินเพราะร่ำรวยผิดปกติหรือมีทรัพย์สินเพิ่มขึ้นผิดปกติ(๑๒) ไม่เคยถูกไล่ออก ปลดออก หรือให้ออกจากราชการหน่วยงานของรัฐ หรือหน่วยงานของเอกชน เพราะทุจริตต่อหน้าที่หรือเพราะประพฤติชั่วอย่างร้ายแรง หรือถือว่ากระทำการทุจริตและประพฤติมิชอบในวงราชการ(๑๓) ไม่เป็นตุลาการศาลรัฐธรรมนูญกรรมการการเลือกตั้ง ผู้ตรวจการแผ่นดินกรรมการป้องกันและปราบปรามการทุจริตแห่งชาติ กรรมการตรวจเงินแผ่นดินกรรมการสิทธิมนุษยชนแห่งชาติ หรือสมาชิกสภาที่ปรึกษาเศรษฐกิจและสังคมแห่งชาติ(๑๔) ไม่เคยถูกวุฒิสภามีมติให้ถอดถอนออกจากตำแหน่งข้อ ๕ นอกจากคุณสมบัติและลักษณะต้องห้ามตามข้อ ๔แล้ว เลขาธิการต้องมีคุณสมบัติเฉพาะตำแหน่ง ดังต่อไปนี้(๑)สำเร็จการศึกษาไม่ต่ำกว่าระดับปริญญาโทสาขาพลังงาน คณิตศาสตร์ นิติศาสตร์ วิทยาศาสตร์วิศวกรรมศาสตร์ เศรษฐศาสตร์ การเงิน การบัญชี ทรัพยากรธรรมชาติและสิ่งแวดล้อมหรือสาขาอื่นที่เกี่ยวข้อง(๒)เป็นผู้ที่มีประสบการณ์การทำงานในสาขาพลังงานโดยเฉพาะด้านกิจการไฟฟ้าหรือกิจการก๊าซธรรมชาติหรือกิจการอื่นอันจะเป็นประโยชน์ต่อการกำกับกิจการพลังงานไม่น้อยกว่า ๑๐ ปี(๓) เคยเป็นหรือเป็นผู้บริหารในองค์กรภาครัฐหรือภาคเอกชน(๓.๑)กรณีที่เคยเป็นหรือเป็นผู้บริหารส่วนราชการหรือรัฐวิสาหกิจต้องดำรงตำแหน่งไม่ต่ำกว่าระดับผู้อำนวยการกองหรือไม่ต่ำกว่าระดับ ๘(๓.๒)กรณีที่เคยเป็นหรือเป็นผู้บริหารองค์กรเอกชนต้องเคยดำรงตำแหน่งไม่ต่ำกว่าผู้ช่วยกรรมการผู้จัดการใหญ่หรือผู้บริหารระดับสูงในระดับไม่ต่ำกว่าลำดับที่ ๓ นับจากผู้บริหารสูงสุดขององค์กร(๔) มีวิสัยทัศน์ มนุษยสัมพันธ์ ลักษณะผู้นำสามารถติดต่อประสานงานได้ดีทั้งภายในประเทศและต่างประเทศข้อ ๖ การบรรจุแต่งตั้งเป็นเลขาธิการบุคคลที่ได้รับการคัดเลือกเป็นเลขาธิการ ก่อนได้รับการแต่งตั้งต้องลาออกหรือเลิกประกอบอาชีพหรือวิชาชีพรวมทั้งดำเนินการให้คู่สมรส และบุตรที่ยังไม่บรรลุนิติภาวะ มีคุณลักษณะตามมาตรา ๑๖วรรคหนึ่ง แห่งพระราชบัญญัติการประกอบกิจการพลังงาน พ.ศ. ๒๕๕๐ ดังต่อไปนี้(๑) ไม่เป็นข้าราชการซึ่งมีตำแหน่งหรือเงินเดือนประจำ(๒) ไม่เป็นพนักงานหรือลูกจ้างของหน่วยงานของรัฐหรือราชการส่วนท้องถิ่นหรือไม่เป็นกรรมการหรือที่ปรึกษาของหน่วยงานของรัฐที่ดำเนินธุรกิจหรือดำเนินการในกิจการพลังงานและคู่สมรสของบุคคลที่ได้รับการคัดเลือกดังกล่าวต้องไม่เป็นกรรมการหรือที่ปรึกษาของหน่วยงานของรัฐที่ดำเนินธุรกิจหรือดำเนินการในกิจการพลังงาน(๓) ไม่ดำรงตำแหน่งใดๆหรือเป็นหุ้นส่วนในห้างหุ้นส่วนหรือผู้ถือหุ้นในบริษัทหรือองค์การที่ดำเนินธุรกิจหรือดำเนินการในกิจการพลังงานและให้รวมถึงคู่สมรสและบุตรที่ยังไม่บรรลุนิติภาวะของบุคคลที่ได้รับการคัดเลือกนั้นด้วย(๔)ไม่ประกอบอาชีพหรือวิชาชีพอื่นใดที่มีส่วนได้เสียหรือมีผลประโยชน์ขัดแย้งไม่ว่าโดยตรงหรือโดยอ้อมกับการปฏิบัติหน้าที่ในตำแหน่งเลขาธิการข้อ ๗ ให้สำนักงานจัดทำประกาศการรับสมัครคัดเลือกเลขาธิการโดยปิดประกาศไว้ที่สำนักงาน และเว็บไซต์ของสำนักงาน ไม่น้อยกว่า ๑๕ วันโดยกำหนดวัน เวลา และสถานที่และรายละเอียดการสมัครเข้ารับการคัดเลือกพร้อมทั้งเอกสารและหลักฐานการสมัครให้สำนักงานประชาสัมพันธ์การรับสมัครคัดเลือกเลขาธิการตามวรรคหนึ่งผ่านสื่อมวลชนตามสมควรให้สำนักงานตรวจสอบเอกสารรายละเอียดการสมัครเข้ารับการคัดเลือกให้ถูกต้องครบถ้วนเพื่อนำเสนอคณะกรรมการข้อ ๘ เอกสารและหลักฐานการสมัครตามข้อ ๗วรรคหนึ่ง ต้องประกอบด้วย(๑) ประวัติโดยย่อ(๒) รายละเอียดประสบการณ์การทำงานในสาขาพลังงานโดยเฉพาะด้านกิจการไฟฟ้าและกิจการก๊าซธรรมชาติหรือสาขาอื่นอันจะเป็นประโยชน์ต่อการกำกับกิจการพลังงานไม่น้อยกว่า ๑๐ ปี(๓)หนังสือยืนยันคุณสมบัติและไม่มีลักษณะต้องห้ามตามข้อ ๔(๔) รูปถ่ายหน้าตรงไม่สวมหมวกขนาด ๒ นิ้ว จำนวน ๓รูป ถ่ายมาแล้วไม่เกิน ๖ เดือน(๕)สำเนาบัตรประจำตัวประชาชนหรือหลักฐานอื่นที่ออกให้โดยทางราชการและสำเนาทะเบียนบ้านของผู้สมัคร(๖) สำเนาวุฒิการศึกษา(๗) เอกสารอื่นๆที่เป็นประโยชน์ต่อการพิจารณาคัดเลือกทั้งนี้เอกสารและหลักฐานตามวรรคหนึ่งให้บุคคลที่สมัครเข้ารับการคัดเลือกลงลายมือชื่อรับรองสำเนาด้วยข้อ ๙ การคัดเลือกและแต่งตั้งเลขาธิการให้ดำเนินการดังต่อไปนี้(๑)คณะกรรมการจะพิจารณาคัดเลือกผู้สมัครที่มีคุณสมบัติและไม่มีลักษณะต้องห้ามตามข้อ ๔และข้อ ๕ โดยการลงคะแนนให้กระทำโดยการออกเสียงลงคะแนนตามที่คณะกรรมการกำหนด(๒)ให้สำนักงานปิดประกาศรายชื่อบุคคลที่ได้รับการคัดเลือกตาม (๑) ไว้ที่สำนักงานและเว็บไซด์ของสำนักงานการพิจารณาคัดเลือกตามวรรคหนึ่งเป็นดุลยพินิจของคณะกรรมการหากเห็นว่าไม่มีผู้ใดมีความเหมาะสมเป็นเลขาธิการหรือมีผู้ที่สมควรได้รับการคัดเลือก แต่ภายหลังผู้นั้นไม่ประสงค์จะเป็นเลขาธิการหรือมีปัญหาอื่นๆที่ทำให้ไม่สามารถแต่งตั้งผู้ที่จะเป็นเลขาธิการได้ คณะกรรมการอาจประกาศยกเลิกการคัดเลือกและดำเนินการคัดเลือกใหม่ได้โดยอาจพิจารณาจากผู้ที่เคยเข้ารับการคัดเลือกเดิมหรือไม่ก็ได้ข้อ ๑๐ เลขาธิการมีวาระการดำรงตำแหน่งคราวละห้าปีนับแต่วันที่ได้รับการแต่งตั้งและอาจได้รับแต่งตั้งใหม่อีกได้แต่จะดำรงตำแหน่งเกินสองวาระติดต่อกันไม่ได้ข้อ ๑๑ นอกจากการพ้นจากตำแหน่งตามวาระตามข้อ ๑๐หรือตามสัญญาจ้าง เลขาธิการพ้นจากตำแหน่งเมื่อ(๑) ตาย(๒) มีอายุครบหกสิบปีบริบูรณ์(๓) ลาออก(๔) ขาดคุณสมบัติหรือมีลักษณะต้องห้ามตามข้อ ๔และข้อ ๖(๕) คณะกรรมการมีมติด้วยคะแนนเสียงไม่น้อยกว่าสองในสามของจำนวนกรรมการที่มีอยู่ให้ออกเพราะมีความประพฤติเสื่อมเสียอย่างร้ายแรง บกพร่องในหน้าที่อย่างร้ายแรงหรือไม่สามารถปฏิบัติหน้าที่ได้ข้อ ๑๒ ในกรณีที่มีปัญหาหรือข้อโต้แย้งเกี่ยวกับการปฏิบัติตามระเบียบนี้หรือการดำเนินการอื่นใดที่มิได้ระบุไว้ในระเบียบนี้ให้ประธานกรรมการกำกับกิจการพลังงานเป็นผู้วินิจฉัยชี้ขาดประกาศณ วันที่ ๒๘ มีนาคม พ.ศ. ๒๕๕๑ดิเรกลาวัณย์ศิริประธานกรรมการกำกับกิจการพลังงานปริยานุช/ผู้จัดทำ๑๐เมษายน ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๖๘ ง/หน้า ๒๗/๔ เมษายน ๒๕๕๑